﻿ Preuzeto sa [www.pravno-informacioni-sistem.rs](http://www.pravno-informacioni-sistem.rs/)

**Redakcijski prečišćen tekst**

Na osnovu člana 72. stav 1. tačka 1) Zakona o graničnoj kontroli („Službeni glasnik RS”, broj 24/18),

Ministar unutrašnjih poslova donosi

**PRAVILNIK**

**o obliku, sadržini i načinu postavlјanja posebnih oznaka, tabli i signalizacije za označavanje blizine državne granice, graničnog prelaza, radnog vremena graničnog prelaza i područja graničnog prelaza**

"Službeni glasnik RS", br. 65 od 24. avgusta 2018, 57 od 9. avgusta 2019.

Član 1.

Ovim pravilnikom propisuje se oblik, sadržina i način postavlјanja posebnih oznaka, tabli i signalizacije, za označavanje blizine državne granice, graničnog prelaza, radno vreme graničnog prelaza i područja graničnog prelaza.

Član 2.

Na graničnim prelazima za međunarodni saobraćaj i na graničnim prelazima za pogranični saobraćaj, na ulazu u Republiku Srbiju, postavlјa se tabla obaveštenja, bele boje, dimenzija 800 h 600 mm, sa reflektujućom folijom, oivičena plavom trakom širine 20mm, na kojoj se u gornjem delu, na sredini, nalazi grb Republike Srbije, visine 240 mm, a ispod njega tekst, ćiriličnim pismom „REPUBLIKA SRBIJA”, visine reči „REPUBLIKA” 100 mm i visine reči „SRBIJA” 120 mm.

Oblik, boja slova i simbola, koji se koriste utvrđeni su posebnim propisom o saobraćajnim znakovima na putevima i koriste se na svim obaveštavajućim i dopunskim tablama.

Član 3.

Tabla obaveštenja iz člana 2. ovog pravilnika postavlјa se na graničnoj liniji, odnosno u njenoj neposrednoj blizini, a ako se granična linija proteže mostom ili tunelom postavlјa se na početku mosta, odnosno izlazu iz tunela.

Na graničnom prelazu u drumskom saobraćaju, tabla obaveštenja se postavlјa na vidnom mestu sa desne strane, ako je to moguće, imajući u vidu konfiguraciju terena i postavlјa se na metalne nosače, tako da je donja ivica table na visini od 1200–1400 mm od kolovoza ili zemlјišta, okrenuta prema susednoj državi.

Član 4.

Na graničnim prelazima određenim za prelazak državne granice u železničkom, vazdušnom i vodnom saobraćaju, tabla obaveštenja iz člana 2. stav 1. ovog pravilnika postavlјa se ispred ulaza na područje graničnog prelaza na način da bude vidlјiva svim licima koja ulaze u Republiku Srbiju.

Tabla se postavlјa na metalne nosače, prenosivo postolјe ili na drugi odgovarajući način, tako da njena donja ivica bude najmanje 700 mm od podloge iznad koje se postavlјa.

Član 5.

Područje graničnog prelaza za međunarodni saobraćaj obeležava se tablom obaveštenja, dimenzija 800 h 600 mm, čija je podloga bele boje, sa reflektujućom folijom, oivičena plavom trakom širine 20 mm. U gornjem delu na sredini table je grb Republike Srbije visine 240 mm, a ispod grba tekst „PODRUČJE GRANIČNOG PRELAZA ZA MEĐUNARODNI SAOBRAĆAJ”, sa visinom slova od 40mm, ispod koga je na sredini table upisan naziv stalnog graničnog prelaza sa visinom slova od 70 mm, a ispod naziva stalnog graničnog prelaza je tekst „KRETANјE OGRANIČENO”, sa visinom slova od 40 mm.

Područje graničnog prelaza za pogranični saobraćaj obeležava se tablom obaveštenja, dimenzija 800 h 600 mm, čija je podloga bele boje, sa reflektujućom folijom, oivičena plavom trakom širine 20 mm. U gornjem delu na sredini table je grb Republike Srbije visine 240 mm, a ispod grba tekst „PODRUČJE GRANIČNOG PRELAZA ZA POGRANIČNI SAOBRAĆAJ”, sa visinom slova od 40 mm, ispod koga je na sredini table upisan naziv stalnog graničnog prelaza sa visinom slova od 70 mm, a ispod naziva pograničnog prelaza je tekst „KRETANјE OGRANIČENO”, sa visinom slova od 40 mm.

Tabla iz st. 1. i 2. ovog člana, na drumskom graničnom prelazu, postavlјa se na metalne nosače, prenosivo postolјe ili na drugi odgovarajući način, tako da njena donja ivica bude najmanje 1200 mm od podloge iznad koje se postavlјa i koja je okrenuta susednoj državi. Na ostalim graničnim prelazima, tabla se može postaviti i na drugi odgovarajući način.

Po potrebi, područje graničnog prelaza za međunarodni i pogranični saobraćaj može se označiti postavlјanjem pokretnih ili nepokretnih oznaka i signalizacije (ograda, obeležavajućih traka ili drugih prepreka).

Član 6.

Table obaveštenja iz člana 5. ovog pravilnika na drumskim graničnim prelazima postavlјaju se na ulazu u područje graničnog prelaza, na udalјenosti od 10 m do 50 m od table obaveštenja iz člana 2. stav 1. ovog pravilnika, koja je na graničnoj liniji, a ako to nije moguće na drugom odgovarajućem mestu.

Na graničnim prelazima na kojima je razdvojen robni i putnički saobraćaj, tabla obaveštenja iz člana 5. stav 1. ovog pravilnika, postavlјa se i na saobraćajnim trakama ispred mesta za obavlјanje granične kontrole robnog, odnosno putničkog saobraćaja.

Na graničnim prelazima, koji nisu otvoreni 24 časa, ispod table obaveštenja iz člana 5. ovog pravilnika, postavlјa se dopunska tabla obaveštenja, dimenzija 800 h 200 mm, bele boje sa reflektujućom folijom, oivičena plavom trakom širine 15 mm, na kojoj je tekst „OTVORENO” visine slova 80 mm, ispod koga je upisano vreme rada stalnog graničnog prelaza visine slova 80 mm.

Na graničnim prelazima otvorenim za prelazak državne granice u vazdušnom saobraćaju tabla obaveštenja iz člana 5. stav 1. ovog pravilnika postavlјa se na ulazu ispred mesta određenog za obavlјanje granične kontrole.

Na graničnim prelazima otvorenim za prelazak državne granice u železničkom saobraćaju tabla obaveštenja iz člana 5. stav 1. ovog pravilnika postavlјa se na prenosivom postolјu ili na drugi odgovarajući način na peronu na kome se obavlјa granična kontrola.

Na graničnim prelazima otvorenim za prelazak državne granice u vodnom saobraćaju tabla obaveštenja iz člana 5. stav 1. ovog pravilnika postavlјa se na metalnim nosačima ili na drugi odgovarajući način na ulazu u obeleženi deo pristaništa, kao i na obali predviđenoj za pristajanje plovnih objekata, okrenuta prema vodi.

Član 7.

Na graničnim prelazima za drumski saobraćaj, u cilјu lakšeg obavlјanja granične kontrole, saobraćajne trake se mogu označiti simbolima i natpisima koji usmeravaju autobuse, teretna i putnička motorna vozila u određenim pravcima.

Član 8.

Tabla obaveštenja sa upozorenjem na približavanje graničnoj liniji postavlјa se na putevima i drugim komunikacijama na udalјenosti do 100 m od granične linije.

Izuzetno od stava 1. ovog člana, zbog konfiguracije terena ili drugih okolnosti, tabla obaveštenja iz stava 1. ovo člana može se postaviti na samoj graničnoj liniji ili na udalјenosti većoj od 100 m.

Tabla obaveštenja iz stava 1. ovog člana je dimenzija 450 h 650 mm, veličine 180 mm, bele boje sa reflektujućom folijom, oivičena plavom trakom širine 20 mm, u čijem gornjem delu su znak zabrane saobraćaja za sva vozila na motorni pogon i zaprežna vozila i znak zabrane saobraćaja za pešake, a u sredini je grb Republike Srbije visine 160 mm, a ispod grba tekst ispisan ćiriličnim pismom „DRŽAVNA GRANICA” visine slova 50 mm.

Član 9.

Ako je potrebno, ispod table obaveštenja iz člana 8. ovog pravilnika, mogu se postavlјati dopunske table, kojima se obaveštava o mogućnosti prelaska državne granice na najbližem stalnom graničnom prelazu, kao i o njegovoj udalјenosti.

Dopunska tabla iz stava 1. ovog člana dimenzija 450 h 300 mm je bele boje sa reflektujućom folijom, oivičena plavom trakom širine 15 mm, u gornjem delu je tekst „NAJBLIŽI GRANIČNI PRELAZ”, a ispod je naziv stalnog graničnog prelaza, njegova udalјenost, visine slova 80 mm i strelica koja pokazuje pravac kretanja do navedenog graničnog prelaza.

Član 10.

Granični prelazi za međunarodni saobraćaj i stalni granični prelaz za pogranični saobraćaj, označavaju se i postavlјanjem zastave i grba Republike Srbije na određenim objektima na državnoj granici i objektima u blizini državne granice.

Na stalnim graničnim prelazima za drumski, železnički i vazdušni saobraćaj, zastava se postavlјa ispred zgrade na ulaznoj strani.

Na stalnim graničnim prelazima za vodni saobraćaj zastava se postavlјa na području stalnog graničnog prelaza predviđenog za pristajanje plovila.

Zastave iz stava 1. ovog člana **\*** viju se na jarbolima **\***.

\*Službeni glasnik RS, broj 57/2019

Član 11.

Na zajedničkom graničnom prelazu koji se nalazi na teritoriji Republike Srbije ili na teritoriji susedne države, oblik, sadržaj i način postavlјanja oznaka, tabli i signalizacije utvrđuje se međunarodnim ugovorom.

Član 12.

Danom stupanja na snagu ovog pravilnika, prestaje da važi Pravilnik o obliku, sadržini i izgledu oznaka i druge signalizacije za obeležavanje graničnog prelaza i njegovog područja i obliku, sadržini i načinu postavlјanja posebnih tabli i signalizacije kojima se upozorava na približavanje graničnoj liniji („Službeni glasnik RS”, broj 11/13).

Član 13.

Ovaj pravilnik stupa na snagu osmog dana od dana objavlјivanja u „Službenom glasniku Republike Srbije”.

Broj 01-8101/18-3

U Beogradu, 17. avgusta 2018. godine

Ministar,

dr **Nebojša Stefanović,** s.r.